Document ID: /fineweb-2-swissfilter-quality_10-filterrobots/filtered/05600.jsonl.gz/30

Portorikanski pevač Daddy Yankee, koji sa Luisom Fonsijem peva prošlogodišnji najveći hit "Despacito", navodno je opljačkan za 2 miliona evra, koliko je lopov koji se lažno predstavljao pod njegovim imenom uspeo da ukrade iz pevačeve sobe u Španiji.
Kako pišu španski mediji, reč je o muškarcu pod imenom Ramon Luis Ayala, koji se predstavio kao Yankee i tražio od osoblja hotela u Valensiji da mu otvore sef.
Iz njegovog PR tima ovu vest potvrdili su na Tviteru, navodeći kako su angažovali advokatsku firmu i da se više povodom ovog slučaja neće oglašavati kako ne bi ometali policijsku istragu.
Yankee je navodno u utorak uveče pozvao policiju, čim je otkrio da je opljačkan, posle ćega je stigao tim forenzičara.
Prema nezvaničnim informacijama opljačkane su dve sobe. U jednoj je bio sef sa draguljima, a u drugoj hiljade dolara u kešu.
Uprkos nemilom događaju, Daddy je nastavio turneju po Evropi.